Fabrikken i Pittsburgh fortsatte å bygge lokomotiver under navnet Alco-Pittsburgh Works. I 1909 ble Walter P. Chrysler ansatt som fabrikksjef. Alco-Pittsburgh foretok en snu-operasjon under Chryslers ledelse, og var en lønnsom og veldrevet fabrikk da han sluttet i 1912. Under første verdenskrig mellom 1917 og 1920 ble alle jernbaneselskapene underlagt statlig kontroll gjennom United States Railroad Administration (USRA). Bygging av nye lokomotiver måtte godkjennes av USRA som også kunne bestemme hvilken fabrikk som skulle få oppdraget. I mars 1919 besluttet Alco å legge ned fabrikken i Pittsburgh.